pythainlp/thai-wiki-dataset-v4 huggingface dataset:
โรแบร์ท อัลเมอร์

โรแบร์ท อัลเมอร์ (เกิดวันที่ 20 มีนาคม ค.ศ. 1984) เป็นนักฟุตบอลชาวออสเตรียผู้เล่นในตำแหน่งผู้รักษาประตูให้กับทีมชาติออสเตรีย
อัลเมอร์ลงเล่นนัดแรกให้กับทีมชาติในนัดที่พ่ายแพ่ต่อยูเครน 2–1 เมื่อวันที่ 15 ธันวาคม ค.ศ. 2011 เขาได้รับเลือกให้เป็นผู้รักษาประตูมือหนึ่งของทีมชาติในฟุตบอลชิงแชมป์แห่งชาติยุโรป 2016 และเก็บคลีนชีตในรอบแบ่งกลุ่มนัดที่เสมอกับโปรตุเกส 0–0 เมื่อวันที่ 18 มิถุนายน ค.ศ. 2016
กรมขนส่งทหารอากาศ

กรมขนส่งทหารอากาศ (อักษรย่อ: ขส.ทอ.) เป็นส่วนราชการของกองทัพอากาศไทย ที่ดำเนินการเกี่ยวกับการขนส่ง โดยมีเจ้ากรมขนส่งทหารอากาศคนปัจจุบันคือ พลอากาศตรี สมพร ตรีราภี รองเจ้ากรมได้แก่ นาวาอากาศเอก พนม บุญถนอม และ นาวาอากาศเอก กฤษดา ชาติกุล
ประวัติ.
กองทัพอากาศไทยได้จัดตั้ง "แผนกโยธาพาหนะ" ขึ้นในปี พ.ศ. 2482 ที่ขึ้นตรงกับกองทัพอากาศ และเกิดกิจกรรมขนส่งขึ้นเป็นครั้งแรกใน "กองพาหนะ" ซึ่งขึ้นตรงกับแผนกโยธาพาหนะ กองทัพอากาศ
ครั้นปี พ.ศ. 2491 กองทัพอากาศได้ปรับปรุงขยายอัตราใหม่ เนื่องด้วยเห็นความสำคัญและความจำเป็นของการขนส่ง จึงแยกแผนกโยธาพาหนะเป็น 2 กรมน้อย ได้แก่ กรมพาหนะทหารอากาศ และกรมช่างโยธาทหารอากาศ ซึ่งขึ้นตรงกับกรมพลาธิการ กองทัพอากาศ (พธ.ทอ.) โดยประกาศในราชกิจจานุเบกษา ณ วันที่ 21 กันยายน พ.ศ. 2491 และบังคับใช้ถัดจากวันประกาศในราชกิจจานุเบกษา จึงถือเอาวันที่ 22 กันยายน พ.ศ. 2491 เป็นวันสถาปนากรม
พ.ศ. 2498 มีการยกฐานะกรมพาหนะทหารอากาศเป็นกรมใหญ่ ที่ขึ้นตรงกับกองทัพอากาศ โดยเปลี่ยนชื่อเป็น "กรมการขนส่งทหารอากาศ" และในปี พ.ศ. 2505 ได้เปลี่ยนชื่อเป็น "กรมขนส่งทหารอากาศ"
พ.ศ. 2539 กองทัพอากาศได้ปรับปรุงส่วนราชการใหม่ โดยจัดให้กรมขนส่งทหารอากาศขึ้นตรงกับกองบัญชาการสนับสนุนทหารอากาศ กระทั่งปี พ.ศ. 2552 ได้มีการปรับปรุงส่วนราชการอีกครั้ง โดยกำหนดให้กรมขนส่งทหารอากาศขึ้นตรงกับกองทัพอากาศ
กิจกรรมเพื่อสังคม.
เดือนตุลาคม พ.ศ. 2559 กรมขนส่งทหารอากาศได้จัดให้มีรถโดยสารปรับอากาศฟรี เพื่ออำนวยความสะดวกแก่ประชาชน ในการเดินทางไปลงนามถวายความอาลัยพระบาทสมเด็จพระปรมินทรมหาภูมิพลอดุลยเดช
กองทุนฉุกเฉินโควิด-19 ของสมาคมเอเชียใต้เพื่อความร่วมมือระดับภูมิภาค

เมื่อวันที่ 15 มีนาคม พ.ศ. 2563 ในระหว่างการประชุมทางวีดิทัศน์ของผู้นำของรัฐและรัฐบาลของประเทศสมาชิกสมาคมเอเชียใต้เพื่อความร่วมมือระดับภูมิภาค (SAARC) นายกรัฐมนตรี นเรนทระ โมที ของอินเดีย ได้เสนอจัดตั้งกองทุนฉุกเฉิน เพื่อตอบสนองต่อการระบาดทั่วของโรคติดเชื้อจากไวรัสโคโรนา โครงการดังกล่าวพยายามที่จะลดความเสี่ยงที่เกี่ยวข้องกับการระบาดของโรคในภูมิภาคเอเชียใต้ สมาชิกประเทศอื่น ๆ ของ SAARC แสดงความสนับสนุนต่อนายโมที และข้อเสนอของเขาสำหรับกองทุนดังกล่าว
การบริจาค.
อินเดียประกาศว่าประเทศได้บริจาคเงิน 10 ล้านเหรียญสหรัฐ เพื่อสนับสนุนโครงการดังกล่าว นเรนทระ โมที ระบุว่าเงินบริจาคสำหรับกองทุนจากประเทศสมาชิกจะเป็นไปโดยสมัครใจ จนถึงวันที่ 10 เมษายน พ.ศ. 2563 กองทุนฉุกเฉินมีเงินทุน 21.8 ล้านดอลลาร์สหรัฐ โดยได้รับเงินบริจาคจากประเทศสมาชิกแล้วเจ็ดประเทศ
วันที่ 21 มีนาคม 2563 มัลดีฟส์ประกาศว่าจะมีส่วนร่วมบริจาค 200,000 ดอลลาร์สหรัฐ และภูฏานประกาศว่าจะบริจาค 100,000 ดอลลาร์สหรัฐ ในวันที่ 22 มีนาคม บังคลาเทศประกาศว่าจะบริจาคเงิน 1.5 ล้านดอลลาร์สหรัฐ เนปาลและอัฟกานิสถานประกาศว่าจะบริจาคเงินประเทศละ 1 ล้านดอลลาร์สหรัฐโดยสมัครใจ วันที่ 23 มีนาคม ศรีลังกาประกาศว่าจะมีส่วนร่วม 5 ล้านดอลลาร์สหรัฐ และวันที่ 9 เมษายน ปากีสถานซึ่งแสดงท่าทีไม่เข้าร่วมในตอนแรกจากประเด็นความขัดแย้งในดินแดนชัมมูและกัศมีร์ ได้ประกาศว่าจะมีส่วนร่วมบริจาค 3 ล้านดอลลาร์สหรัฐ
ลู่ซิ่วฟู

ลู่ซิ่วฟู (8 พฤศจิกายน 1779-19 มีนาคม 1822)ชื่อรอง จฺวินชื่อ (君实/君實) รัฐบุรุษและผู้บัญชาการทหารชาวจีน ผู้มีชืวิตอยู่ในช่วงปีสุดท้ายของ ราชวงศ์ซ่ง บ้านเดิมมาจาก หยันเฉิง (ทุกวันนี้คือ อำเภอเจี้ยนหู) ใน มณฑลเจียงซู พร้อมกับ เหวิน เทียนเสียง และ จางซื่อเจี๋ย เขาได้รับการยกย่องให้เป็นหนึ่งใน 'สามผู้ซื่อสัตย์แห่งราชวงศ์ซ่ง' (大宋三忠王)
กีฬาว่ายน้ำในโอลิมปิกเยาวชนฤดูร้อน 2014

กีฬาว่ายน้ำในโอลิมปิกเยาวชนฤดูร้อน 2014 เป็นการแข่งขันกีฬาว่ายน้ำในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-22 สิงหาคม ค.ศ. 2014 โดยได้จัดขึ้นที่สนาม Nanjing Olympic Sports Center ซึ่งการแข่งขันกีฬาว่ายน้ำครั้งนี้มีการแข่งขันทั้งหมด รายการ คือ ประเภททีมชาย รายการ และประเภททีมหญิง รายการ รายการผสม รายการ โดยจะมีนักกีฬาเข้าร่วมแข่งขัน คน จาก ประเทศ
ประเทศที่เข้าร่วมแข่งขัน.
ดังต่อไปนี้:
สรุปเหรียญรางวัล.
ผู้ที่ได้รับเหรียญรางวัล.
Mixed events.
<templatestyles src="การอ้างอิง/styles.css"/>a Swimmers who participated in the heats only and received medals.
ประธานาธิบดีมาซิโดเนียเหนือ

ประธานาธิบดีมาซิโดเนียเหนือ หรือเรียกอย่างเป็นทางการว่า ประธานาธิบดีแห่งสาธารณรัฐมาซิโดเนียเหนือ  เป็นประมุขแห่งรัฐของประเทศมาซิโดเนียเหนือ ตำแหน่งประธานาธิบดีเกิดขึ้นหลังจากการประกาศเอกราชเมื่อวันที่ 8 กันยายน ค.ศ. 1991 ประธานาธิบดีคนแรก คือ กีรอ กลีกอรอฟ ซึ่งเป็นประธานาธิบดีที่มีอายุมากที่สุดในโลก จนกระทั่ง ลาออกจากตำแหน่งในปี ค.ศ. 1999 ประธานาธิบดีมาซิโดเนียเหนือเป็นเพียงแค่ตำแหน่งพิธีการ แท้จริงแล้วนายกรัฐมนตรีมาซิโดเนียเหนือเป็นผู้ปกครอง และเป็นผู้นำระดับสูงของประเทศ
ประธานาธิบดีมาซิโดเนียเหนือต้องเป็นพลเมืองชาวมาซิโดเนียอายุมากกว่า 40 ปีขึ้นไป และต้องอาศัยอยู่ภายในประเทศมาซิโดเนียเหนือเป็นระยะเวลาสิบถึงสิบห้าปีขึ้นไป
อายออฟเดอะสตอร์ม

อายออฟเดอะสตอร์ม  เป็นสตูดิโออัลบั้มชุดที่ 9 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 13 กุมภาพันธ์ ค.ศ. 2019 ทางค่ายเพลงเอ-สเก็ตช์ (A-Sketch) สำหรับในประเทศญี่ปุ่น และวันที่ 15 กุมภาพันธ์ ค.ศ. 2019 ทางค่ายเพลงฟิลด์บายราเมน (Fueled by Ramen) สำหรับประเทศอื่น ๆ อัลบั้มนี้มีการเปลี่ยนแปลงแนวเพลงจากออลเทอร์นาทิฟร็อกแบบอัลบั้มชุดที่แล้วมาเป็นป็อปและดนตรีอิเล็กทรอนิกส์ อัลบั้มนี้มี 3 ซิงเกิล ได้แก่ "เชนจ์" (Change), "สแตนด์เอาต์ฟิตอิน" (Stand Out Fit In), และ "เวสทิดไนส์" (Wasted Nights) อัลบั้มนี้ติดอันดับ 1 ในชาร์ตอัลบั้มออริคอนของญี่ปุ่น
หอระฆังแห่งซีอาน

หอระฆังแห่งซีอาน  สร้างขึ้นในปี ค.ศ. 1384 ในช่วงต้นราชวงศ์หมิงเป็นสัญลักษณ์ของเมืองซีอานและเป็นหนึ่งในสิ่งที่ยิ่งใหญ่ที่สุดประเทศจีน หอระฆังยังมีระฆังหล่อสำริดขนาดใหญ่จากราชวงศ์ถัง ฐานหอคอยเป็นรูปสี่เหลี่ยมจตุรัสและครอบคลุมพื้นที่ 1,377 ตารางเมตร (14,820 ตารางฟุต) หอคอยเป็นโครงสร้างอิฐและไม้และสูงเกือบ 40 เมตร (130 ฟุต) ตั้งอยู่ในใจกลางของซีอานที่จุดตัดของถนน 4 เส้น ของทิศตะวันออก, ทิศตะวันตก, ทิศใต้ และทิศเหนือ เป็นหอระฆังที่ใหญ่ที่สุดและได้รับการอนุรักษ์มากที่สุดในบรรดาหอระฆังหลายแห่งที่หลงเหลือมาจากยุคจีนโบราณ
กองทัพทหารดินเผา

กองทัพทหารดินเผา  เป็นกลุ่มของประติมากรรมดินเผาที่แสดงถึงกองทัพของฉินซีฮ่องเต้ซึ่งเป็นจักรพรรดิองค์แรกของจีน เป็นรูปแบบหนึ่งของศิลปะหลุ่มศพที่ฝังอยู่กับจักรพรรดิในช่วง 210-209 ปีก่อนคริสต์ศักราชโดยมีวัตถุประสงค์เพื่อปกป้องจักรพรรดิในชีวิตหลังความตาย
รูปปั้นมีอายุประมาณช่วงปลาย 300 ปีก่อนคริสตกาล ถูกค้นพบในปี ค.ศ. 1974 โดยเกษตรกรท้องถิ่นในเขตลินตง นอกเมืองซีอาน มณฑลซานซี ประเทศจีน รูปปั้นมีความสูงหลากหลายตามบทบาทของตน ตัวที่สูงที่สุดจะเป็นแม่ทัพ และยังประกอบไปด้วย นักรบ รถม้าศึก ม้า จากการประมาณการ ในปี ค.ศ. 2007 พบว่าทั้งสามหลุมประกอบด้วยกองทัพทหารดินเผามีทหารมากกว่า 8,000 นาย, รถม้า 130 คัน, ม้า 520 ตัว, และม้าศึก 150 ตัว ซึ่งส่วนใหญ่ยังคงถูกฝังอยู่ในหลุมใกล้กับสุสานจิ๋นซีฮ่องเต้ รูปปั้นดินเผาอื่น ๆ ที่ไม่ใช่ทหารถูกค้นพบในหลุมอื่น ๆ ประกอบด้วยข้าราชบริพาร นักกายกรรม นักแสดงพละกำลัง และนักดนตรี
ป้อมปราการแห่งซีอาน

ป้อมปราการแห่งเมืองซีอาน  หรือ "กำแพงเมืองซีอาน" อยู่ในเมืองซีอาน เมืองหลวงโบราณของจีน เป็นหนึ่งในกำแพงเมืองของจีนที่เก่าแก่ที่สุด ขนาดใหญ่ที่สุด และรักษาไว้ได้ดีที่สุด ถูกสร้างขึ้นภายใต้การปกครองของจักรพรรดิหงหวู่ หรือ จูหยวนจาง เป็นระบบการป้องกันทางทหาร สะท้อนถึงแนวคิด "ความสมบูรณ์ของสถาปัตยกรรมเชิงเทินของระบบสังคมศักดินา" ได้รับการตกแต่งใหม่หลายครั้งนับตั้งแต่สร้างขึ้นในคริสศตวรรษที่ 14 ได้แก่ 3 ครั้ง ในระยะเวลาเพียง 200 ปี ในปลายปี 1500 และ 1700 และล่าสุดในปี ค.ศ. 1983 กำแพงล้อมรอบพื้นที่ประมาณ 14 ตารางกิโลเมตร (5.4 ตารางไมล์) 
กำแพงเมืองซีอานอยู่ใน บัญชีรายชื่อเบื้องต้น (Tentative List) เผื่อเตรียมเสนอขึ้นเป็นมรดกโลกขององค์การยูเนสโกในอนาคต ภายใต้ชื่อ "กำแพงเมืองของราชวงศ์หมิงและราชวงศ์ชิง" นับตั้งแต่ปี ค.ศ. 2008 และอยู่ในรายชื่อของมรดกทางวัฒนธรรมของสาธารณรัฐประชาชนจีน ตั้งแต่เดือนมีนาคม ค.ศ. 1961 กำแพงเมืองซีอานเป็นมรดกทางประวัติศาสตร์และวัฒนธรรมแห่งชาติ
สรวนาภวัน

โฮเต็ล สรวนาภวัน (Hotel Saravana Bhavan) หรือคนไทยมักเรียกว่า ซาราวาน่า บาวาน เป็นเครือร้านอาหารอินเดียใต้ที่ใหญ่ที่สุดในโลก ก่อตั้งขึ้นในปี 1981 ด้วยเงินทูนเริ่มต้นเพียง #เปลี่ยนทาง 5,000 ในเมืองเจนไน, รัฐทมิฬนาฑู, ประเทศอินเดีย ปัจจุบันมีสาขากว่า 39 สาขาในประเทศอินเดีย (30 สาขาอยู่ใน เจนไน) และมีอีกกว่า 87 สาขานอกประเทศอินเดียทั้งในเอเชียตะวันออกเฉียงใต้ ออสเตรเลีย นิวซีแลนด์ ตะวันออกกลาง แอฟริกา ยุโรป และอเมริกาเหนือ สำหรับแฟรนไชส์สรวนาภวันในประเทศไทยตั้งอยู่ที่โครงการบ้านสีลมในเขตบางรัก กรุงเทพมหานคร และเคยมีสาขาที่ซอยสุขุมวิท 22 เขตคลองเตย
ประวัติ.
พี. ราชโคปาล (P. Rajagopal) เริ่มต้นด้วยการเปิดร้านของชำเล็ก ๆ ของเขาในแถบชานเมือง ในปี 1992 ราชโคปาลได้เดินทางสิงคโปร์และได้เจอกับร้านอาหารจานด่วน (ฟาสต์ฟู้ด) นานาชาติอย่างแม็คโดนัลด์ จึงได้นำมาเป็นแบบอย่างกับการเปิดร้านอาหารอินเดีย
ในทศวรรษ 1990s เครือสรวนาภวัน ,(Saravana Bhavan chain) ได้แพร่ขยายไปทั่วตามย่านต่าง ๆ ของเมืองเจนไน และในปี 2000 ได้เปิดสาขาแรกนอกประเทศอินเดียที่เมืองดูไบ ในสหรัฐอาหรับเอมิเรตส์ ที่ซึ่งมีชาวอินเดียโพ้นทะเลอาศัยอยู่เป็นจำนวนมาก ต่อมาจึงได้ขยายสาขาออกไปในเมืองใหญ่อย่าง ปารีส, แฟรงก์เฟิร์ต, ลอนดอน, นิวยอร์กซิตี, ดัลลัส, โทรอนโท, สตอกโฮล์ม, โดฮา, อัคแลนด์ และกรุงเทพมหานคร ในขณะที่สรวนาภวันเป็นที่นิยมมากในหมู่คนที่ไม่ใช่คนอินเดีย แต่เป้าหมายหลักจริง ๆ ของเครือคือชาวอินเดียใต้โพ้นทะเลมากกว่า นอกจากนี้สรวนาภวันยังส่งออกพนักงานจากอินเดียไปทำงานตามสาขาในต่างประเทศด้วย
ทิลลี สมิท

ทิลลี สมิท (เกิด) เป็นหญิงชาวอังกฤษที่ได้รับการกล่าวถึงในการแจ้งเตือนผู้คนบนหาดไม้ขาว จังหวัดภูเก็ต ในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 ซึ่งช่วยเหลือคนนับร้อยให้รอดพ้นจากเหตุการณ์ครั้งนี้ได้ โดยในขณะนั้นเธอมีอายุเพียง 10 ปีเท่านั้น ทั้งนี้เธอเรียนเรื่องคลื่นสึนามิในวิชาภูมิศาสตร์ในชั้นเรียน
ชีวิตและเหตุการณ์.
ทิลลีเรียนเกี่ยวกับสึนามิในบทเรียนภูมิศาสตร์ในสองสัปดาห์ก่อนเหตุการณ์ดังกล่าวจากแอนดรูว์ เคิร์นนีย์ ครูผู้สอนเธอที่ ในเมือง มณฑลเซอร์รีย์ สหราชอาณาจักร ระหว่างเกิดแผ่นดินไหวและคลื่นสึนามิในมหาสมุทรอินเดีย พ.ศ. 2547 เธอและครอบครัวท่องเที่ยวอยู่บนหาดไม้ขาว จังหวัดภูเก็ต เธอรู้สึกว่าน้ำทะเลลดจากเส้นขอบชายทะเลและฟองอากาศบนพื้นผิวทะเล จากนั้นเธอเตือนผู้ปกครองซึ่งต่อมาไปเตือนผู้อื่นบนชายหาดและเจ้าหน้าที่โรงแรมที่พักอาศัยอยู่ในเวลานั้นอีกทอดหนึ่ง จากนั้นมีการอพยพผู้คนออกจากหาดก่อนที่คลื่นยักษ์มาถึง ทำให้เป็นหนึ่งในไม่กี่หาดที่ไม่มีรายงานผู้เสียชีวิตจากเหตุการณ์
ครอบครัวของทิลลีปฏิเสธให้สัมภาษณ์แก่สื่อใด ๆ แต่ทิลลีปรากฏตัวที่สหประชาชาติในเดือนพฤศจิกายน โดยเธอได้เข้าพบบิล คลินตัน ซึ่งขณะนั้นเป็นผู้แทนพิเศษแห่งสหประชาชาติเพื่อการบรรเทาทุกข์จากสึนามิ และในการครบรอบหนึ่งปีการเกิดเหตุการณ์ดังกล่าวในภูเก็ต ซึ่งเป็นส่วนหนึ่งของการรณรงค์การให้ความสำคัญกับการศึกษา
การศึกษา.
ทิลลีศึกษาที่ ซึ่งเป็นโรงเรียนเอกชนแห่งหนึ่งในหมู่บ้านใน จากนั้นเธอไปศึกษาต่อที่ที่เป็นโรงเรียนเอกชนแบบพักประจำในเมือง มณฑลบักกิงแฮมเชอร์
รางวัลและการเชิดชูเกียรติ.
ในวันที่ 9 กันยายน ทิลลีได้รับรางวัลพิเศษแห่ง จากพลเรือโท 
ต่อมามีการตั้งชื่อดาวเคราะห์น้อย เพื่อเป็นเกียรติประวัติ
ในเดือนธันวาคม ทิลลีได้รับการยกย่องเป็นเด็กแห่งปีจากนิตยสารฝรั่งเศส "Mon Quotidien" (เป็นนิตยสารที่มีกลุ่มเป้าหมายเป็นผู้อ่านเยาว์วัย) ต่อมาในวันที่ 26 ธันวาคม มีการจัดพิธีรำลึกเหตุการณ์สึนามิครบรอบ 1 ปีที่เขาหลัก จังหวัดพังงา ทิลลีได้รับเกียรติในการอ่านบทกวีรำลึกต่อหน้าผู้คนเรือนหมื่นในพิธีดังกล่าว
<templatestyles src="แม่แบบ:คำพูด/style.css" />"It wasn't devastation or death that won the day. It was humanity that triumphed, the shining victory of generosity, courage, love."
เรื่องราวของทิลลีได้รับการถ่ายทอดเป็นบทเรียนในเรื่องแผ่นดินไหว สึนามิ และการเอาชีวิตรอดจากเหตุการณ์ดังกล่าว
โรงเรียนวัดนาวง

โรงเรียนวัดนาวง อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การเสียชีวิตของจอร์จ ฟลอยด์

เมื่อวันที่ 25 พฤษภาคม พ.ศ. 2563 จอร์จ ฟลอยด์ ชาวอเมริกันเชื้อสายแอฟริกา เสียชีวิตในย่านพาวเดอร์ฮอร์นทางทิศใต้ของย่านกลางเมืองมินนีแอโพลิสในสหรัฐ ขณะที่ฟลอยด์ถูกใส่กุญแจมือและนอนคว่ำหน้ากับพื้นถนนระหว่างถูกจับกุม เดริก ชอวิน เจ้าหน้าที่ตำรวจมินนีแอโพลิสซึ่งเป็นชาวอเมริกันเชื้อสายยุโรปใช้เข่ากดคอด้านหลังของฟลอยด์เป็นเวลานาน 8 นาที 46 วินาที โดย 2 นาที 53 วินาทีในระยะเวลาดังกล่าวดำเนินไปหลังจากฟลอยด์ไม่ตอบสนอง เจ้าหน้าที่อีกสามคนคือ ทอมัส เค. เลน, ทู ทาว และเจ. อเล็กซานเดอร์ คูเอง มีส่วนร่วมในการจับกุมฟลอยด์ โดยคูเองจับหลังของฟลอยด์ในขณะที่เลนจับขาของฟลอยด์ไว้ ส่วนทาวยืนดูอยู่ใกล้ ๆ การชันสูตรพลิกศพเบื้องต้นพบว่า ไม่มีข้อบ่งชี้ว่าฟลอยด์เสียชีวิตจากการหายใจไม่ออกเหตุบีบรัดคอหรือการขาดอากาศหายใจเหตุช่องอกถูกกดทับ แต่ผลกระทบที่ผสมกันจากความตึงเครียดระหว่างถูกควบคุมตัว โรคประจำตัวซึ่งได้แก่โรคหลอดเลือดเลี้ยงหัวใจและโรคหัวใจเหตุความดันสูง และสารมึนเมาที่อาจมีอยู่ในร่างกายของเขานั้นน่าจะเป็นสาเหตุของการเสียชีวิต แต่การชันสูตรโดยผู้เชี่ยวชาญอิสระที่ครอบครัวของฟลอยด์มอบอำนาจให้พบว่า การเสียชีวิตของฟลอยด์ "เกิดจากภาวะขาดอากาศหายใจเนื่องมาจากแรงกดทับที่คอและหลังซึ่งนำไปสู่การขาดเลือดไปเลี้ยงสมอง"
การจับกุมเกิดขึ้นหลังจากฟลอยด์ถูกกล่าวหาว่าใช้ธนบัตรปลอมในร้านขายอาหารแห่งหนึ่ง ตำรวจกล่าวว่าฟลอยด์ขัดขืนการจับกุม แต่องค์การสื่อบางแห่งให้ความเห็นว่า ภาพจากกล้องวงจรปิดของร้านอาหารใกล้เคียงไม่แสดงให้เห็นว่าฟลอยด์มีพฤติการณ์เช่นนั้น คำร้องทุกข์ทางอาญาในภายหลังระบุว่า ภาพจากกล้องติดตัวตำรวจแสดงให้เห็นว่า ฟลอยด์กล่าวหลายครั้งว่าเขาหายใจไม่ออกขณะยืนอยู่นอกรถตำรวจโดยไม่ยอมเข้าไปในรถและจงใจล้มลง ผู้ใกล้เหตุการณ์หลายคนบันทึกเหตุการณ์นี้ลงในโทรศัพท์เคลื่อนที่ โดยวิดีโอหนึ่งซึ่งแสดงให้เห็นว่าฟลอยด์กล่าวซ้ำ ๆ ว่า "ขอร้องล่ะ" "ผมหายใจไม่ออก" "แม่" และ "อย่าฆ่าผม" ได้รับการเผยแพร่อย่างกว้างขวางในฐานช่องทางสื่อสังคมและในการแพร่ภาพกระจายเสียงของสื่อต่าง ๆ เจ้าหน้าที่ทั้งสี่นายถูกไล่ออกในวันถัดมา
สำนักงานสอบสวนกลาง (เอฟบีไอ) กำลังสอบสวนเหตุการณ์นี้ในแง่สิทธิพลเมืองตามคำร้องขอของสำนักงานตำรวจมินนีแอโพลิส และสำนักวิเคราะห์อาชญากรรมมินนิโซตา (บีซีเอ) ก็กำลังสืบสวนความเป็นไปได้ที่จะมีการละเมิดบทกฎหมายของรัฐมินนิโซตาเช่นกัน ณ วันที่ 29 พฤษภาคม ชอวินถูกจับกุมและถูกตั้งข้อหาทำให้คนตายโดยไม่เจตนาฆ่า แต่เจตนาก่อให้เกิดอันตราย (third-degree murder) และข้อหาทำให้คนตายโดยประมาท (second-degree manslaughter) ไมเคิล โอ. ฟรีแมน อัยการเทศมณฑลเฮนเนพิน กล่าวว่า เขาคาดว่าจะมีการตั้งข้อกล่าวหากับเจ้าหน้าที่อีกสามนายที่อยู่ในเหตุการณ์
หลังการเสียชีวิตของฟลอยด์ การเดินขบวนและการประท้วงในเขตมหานครมินนีแอโพลิส–เซนต์พอลเมื่อวันที่ 26 พฤษภาคม เป็นไปด้วยความสงบในช่วงแรก แต่ต่อมาในวันเดียวกันก็ลุกลามเป็นการจลาจล โดยกระจกหน้าต่างสถานีตำรวจแห่งหนึ่งถูกทุบแตก ร้านค้าสองร้านถูกวางเพลิง และร้านค้าอีกหลายร้านถูกฉกชิงทรัพย์สินและถูกทำลาย ผู้ประท้วงบางคนปะทะกับตำรวจซึ่งยิงแก๊สน้ำตาและกระสุนยาง การประท้วงเพิ่มเติมเกิดขึ้นในมากกว่า 100 เมืองทั่วทั้ง 50 รัฐในสหรัฐเช่นเดียวกับในประเทศอื่น ๆ การเสียชีวิตของฟลอยด์ถูกนำไปเปรียบเทียบกับการเสียชีวิตของเอริก การ์เนอร์ ใน พ.ศ. 2557 การ์เนอร์ซึ่งเป็นชายผิวดำที่ไม่มีอาวุธเช่นกันได้กล่าวว่า "ผมหายใจไม่ออก" สิบเอ็ดครั้งหลังจากถูกเจ้าหน้าที่ตำรวจนิวยอร์กนายหนึ่งล็อกคอไว้กับพื้นระหว่างการจับกุมในเกาะสแตเทน
หลี่ ช่านฉาง

หลี่ ช่านฉาง (ค.ศ. 1314–1390) เป็นอัครมหาเสนาบดีคนแรกของ ราชวงศ์หมิงกล่าวกันว่าเขาเป็นพระสหายสนิทของ จักรพรรดิหงอู่ ระหว่างสงคราม (ต่อสู้กับ ราชวงศ์ยฺเหวียน)
ความดันบวกหลังสิ้นสุดการหายใจออก

ความดันบวกหลังสิ้นสุดการหายใจออก หรือ PEEP  คือค่าความดันในปอด (ความดันในถุงลม) เทียบต่อความดันบรรยากาศที่ยังคงเหลืออยู่เมื่อจบการหายใจออกแล้ว แบ่งได้เป็นสองประเภทคือ PEEP ภายนอก (extrinsic) ที่เกิดจากอุปกรณ์ เช่น เครื่องช่วยหายใจ หรือหน้ากากช่วยหายใจ และ PEEP ภายใน (intrinsic) หรือ autoPEEP ที่เกิดจากการมีอากาศตกค้างในปอดหลังหายใจออกสุด
เจ้าหญิงเบอาทริสแห่งออร์เลอ็อง

เจ้าหญิงเบอาทริสแห่งออร์เลอ็อง  ประสูติเมื่อวันที่ 24 ตุลาคม พ.ศ. 2484 เป็นธิดาของเคานต์บรูว์โน มารี เอมีลีแย็ง ปัสกีเย เดอ ฟร็องกลีเยอ 
และฌาเกอลีน ฟร็องซวซ มารี เตแรซ อีแรน เตริส โดยก่อนที่จะเสกสมรสนั้น พระองค์ทรงเป็นนางแบบ นักข่าว และผู้เขียน 
เบอาทริส ปัสกีเย เดอ ฟร็องกลีเยอ ได้เสกสมรสกับเจ้าชายมีแชล เคานต์แห่งเอเวรอ เมื่อวันที่ 18 พฤศจิกายน 2510 มีพระบุตรดังนี้
แต่การเสกสมรสครั้งนี้มิได้รับการยินยอมจกาพระบิดาของพระสวามี นั้นทำให้เธอมิได้รับพระอิสริยยศใด ๆ แต่พระบุตรได้รับพระอิสริยยศ ต่อมาเมื่อวันที่ 10 ธันวาคม 2519 พระบิดาของพระสวามีทรงสถาปนาเธอให้มีพระอิสริยยศเจ้าหญิง โดยมี เจ้าชายอ็องรี เคานต์แห่งปารีส พระเชษฐาของพระสวามีคอยช่วยเหลือและสนับสนุนครอบครัวพระองค์หลาย ๆเรื่อง ครอบครัวของพระองค์ได้ประทับในหลายประเทศ เช่น โมร็อกโก ประเทศอังกฤษ ประเทศเยอรมนี แต่พระบุตรของพระองค์ทั้ง 4 พระองค์นั้น ทรงเติบโตในสเปน ต่อมาพระองค์และพระสวามี ทรงแยกทางกันเมื่อปี 2537 พระองค์ได้ย้ายไปประทับที่อื่น แต่มิได้จดทะเบียนหย่ากัน จนเมื่อวันที่ 28 พฤศจิกายน 2555 ศาลอุทธรณ์แห่งปารีส ได้ทำการให้ทั้ง 2 สิ้นสุดความเป็นสามี-ภรรยากัน 
ภายหลังการหย่า พระองค์ยังได้รับประทานพระอนุญาตให้ดำรงพระอิสริยยศและพระฐานันดรของพระราชวงศ์ออร์เลอ็องได้ แต่ทรงมิได้สถิตในพระสถานะของเคาน์เตสแห่งเอเวรอ เนื่องจากเจ้าชายมีแชล อดีตพระสวามี ได้ทรงเสกสมรสใหม่ ตำแหน่งดังกล่าวจึงตกไปเป็นของพระชายาพระองค์ใหม่
ทอมแอนด์เจอร์รี่เทลส์

ทอมแอนด์เจอร์รี่เทลส์ (อังกฤษ: Tom and Jerry Tales) เป็นการ์ตูนทีวีแอนิเมชันของสหรัฐอเมริกาและแคนาดา ผลิตโดย Warner Bros. Animation ออกอากาศทาง Kids'WB
อุทยานแห่งชาติเขาปู่-เขาย่า

อุทยานแห่งชาติเขาปู่-เขาย่า เป็นอุทยานแห่งชาติที่ตั้งอยู่ในภาคใต้ของประเทศไทย ได้รับการจัดตั้งให้เป็นอุทยานแห่งชาติเมื่อ พ.ศ. 2525 อุทยานมีพื้นที่ 701.74 ตารางกิโลเมตร โดยครอบคลุมพื้นที่ถึงสามจังหวัด ได้แก่ จังหวัดตรัง (อำเภอนาโยง อำเภอเมืองตรัง อำเภอรัษฎา และอำเภอห้วยยอด) จังหวัดนครศรีธรรมราช (อำเภอชะอวดและอำเภอทุ่งสง) และจังหวัดพัทลุง (อำเภอกงหรา อำเภอป่าพะยอม อำเภอศรีนครินทร์ และอำเภอศรีบรรพต) อุทยานเป็นที่รู้จักในด้านระบบนิเวศและชีวภาพที่หลากหลาย โดยพบสัตว์ป่าถึง 162 สายพันธุ์ ผู้คนท้องถิ่นตั้งสมญาอุทยานแห่งนี้ว่า "ป่าพรหมจรรย์" ซึ่งหมายถึง "ป่าแห่งความบริสุทธิ์" การเข้าชมอุทยานแห่งนี้ต้องเสียค่าเข้าชม
ส่วนที่พักมีให้บริการภายในอุทยาน
ตัวอุทยานตั้งอยู่บนแนวทิวเขานครศรีธรรมราช จุดที่สูงที่สุดในอุทยานคือยอดเขาหินตาล สูง 877 เมตรจากระดับน้ำทะเล พื้นที่ร้อยละ 60 ของอุทยานเป็นป่าดิบชื้น พื้นที่บางส่วนก็เป็นป่าไม่ผลัดใบ
อุทยานแห่งชาติบางลาง

อุทยานแห่งชาติบางลาง เป็นอุทยานแห่งชาติที่ตั้งอยู่ในจังหวัดยะลาของประเทศไทย ถูกสำรวจเพื่อจัดตั้งเมื่อปี พ.ศ. 2528 และเป็น 1 ใน 5 อุทยานแห่งชาติของโครงการเฉลิมพระเกียรติในวโรกาสมหามงคลเฉลิมพระชนมพรรษาครบ 5 รอบ 5 ธันวาคม 2530 และได้รับการจัดตั้งตามพระราชกฤษฎีกาเมื่อวันที่ 24 กุมภาพันธ์ พ.ศ. 2542 อุทยานมีพื้นที่ 293.55 ตารางกิโลเมตร ครอบคลุมพื้นที่สามอำเภอของจังหวัด ได้แก่ อำเภอบันนังสตา (ที่ตั้งของที่ทำการอุทยาน) อำเภอเบตง และอำเภอธารโต มีหน่วยพิทักษ์อุทยานแห่งชาติ (บล.) ทั้งหมด 4 หน่วย ได้แก่ หน่วยบ้านวังไทร หน่วยน้ำตกฮาลาซะห์ หน่วยบ้านจุฬาภรณ์พัฒนา 10 และหน่วยน้ำตกละอองรุ้ง
สภาพภูมิประเทศเป็นภูเขาสูงสลับกับที่ราบทุ่งหญ้า มีแอ่งน้ำขนาดใหญ่ซึ่งเกิดจากการก่อสร้างเขื่อนบางลาง มีความสูงจากระดับน้ำทะเลประมาณ 100–1,200 เมตร ดินส่วนใหญ่เป็นดินร่วนปนดินเหนียว อุทยานแห่งนี้เป็นต้นกำเนิดของลำธารหลายสายที่ไหลมาบรรจบเป็นแม่น้ำปัตตานีและแม่น้ำสายบุรี สภาพป่าเป็นป่าดิบชื้นที่มีความชื้นสูงตลอดปี พบพันธุ์พืชเฉพาะถิ่นจำนวนมาก
ออสเตรียนฟุตบอลเซคันด์ลีก

ออสเตรียนฟุตบอลเซคันด์ลีก  เป็นลีกฟุตบอลระดับที่สองของประเทศออสเตรีย ลีกนี้เคยถูกเรียกว่า เฟิสต์ลีก (Erste Liga) ในช่วงระหว่าง ค.ศ. 2002–2018 ปัจจุบันลีกมีชื่อตามผู้สนับสนุนคือ "ไฮป์เบ็ตซไวเทอลีกา" มีสโมสรเข้่าร่วมแข่งขันทั้งหมด 16 ทีม โดยทีมชนะเลิศจะได้เลื่อนชั้นสู่ออสเตรียนบุนเดิสลีกา ส่วนทีมสามอันดับสุดท้ายจะตกชั้นสู่ลีกภูมิภาค
ฤดูกาล 2018–19 เป็นฤดูกาลแรกที่เปลี่ยนชื่อลีกจากเฟิสต์ลีกไปเป็นเซคันด์ลีก และยังเพิ่มจำนวนทีมจาก 10 ไปเป็น 16 ทีม
ออสเตรียนคัพ

ออสเตรียนคัพ (เยอรมัน: "ÖFB-Cup") หรือชื่อตามผู้สนับสนุน ยูนิกา เออเอ็ฟเบ คัพ เป็นการแข่งขันฟุตบอลถ้วยซึ่งจัดขึ้นทุกปีโดยสมาคมฟุตบอลออสเตรีย เริ่มจัดการแข่งขันตั้งแต่ฤดูกาล 1918–19 จนถึงปัจจุบัน ยกเว้นช่วงที่มีอันชลุสระหว่าง ค.ศ. 1939–1945 และช่วงที่ฟุตบอลคัพได้รับความสนใจน้อยระหว่าง ค.ศ. 1950–1958 สำหรับฤดูกาล 2007–08 มีเพียงสโมสรจากลีกระดับสองหรือต่ำกว่าที่เข้าร่วมแข่งขัน เพราะออสเตรียกำลังจะเป็นเจ้าภาพร่วมในฟุตบอลชิงแชมป์แห่งชาติยุโรป 2008
นับตั้งแต่ ค.ศ. 2010 ได้มีการตั้งคำขวัญประจำการแข่งขันว่า "มุ่งสู่ยุโรป" เพื่อย้ำว่า ฟุตบอลถ้วยเป็นเส้นทางที่เร็วที่สุดของสโมสรออสเตรียที่จะได้สิทธิ์เข้าร่วมแข่งขันยูฟ่ายูโรปาลีก (แข่งขันประมาณ 6–7 นัด ขึ้นกับระดับลีกของสโมสร)
เอาส์ทรีอาวีน เป็นสโมสรที่ประสบความสำเร็จในรายการนี้มากที่สุด โดยชนะเลิศไปทั้งสิ้น 27 สมัย
ตัวถูกเบียน

ในวิชาชีววิทยาและแพทยศาสตร์ ตัวถูกเบียน เป็นสิ่งมีชีวิตอันเป็นที่อาศัยของสิ่งมีชีวิตเยือนทั้งที่เป็นปรสิต พึ่งพากันหรืออิงอาศัยกัน (ภาวะพึ่งพิงซึ่งกันและกัน) สิ่งมีชีวิตเยือนนั้นได้รับสารอาหารและที่อาศัยจากตัวถูกเบียน ตัวอย่างตัวถูกเบียน เช่น สัตว์เป็นตัวถูกเบียนแก่หนอนพยาธิ (เช่น นีมาโทดา) เซลล์เป็นตัวถูกเบียนของไวรัสก่อโรค ต้นถั่วเป็นตัวถูกเบียนแบบพึ่งพากัน (ต่างฝ่ายได้ประโยชน์) แก่แบคทีเรียตรึงไนโตรเจน โดยเฉพาะอย่างยิ่งในวิชาพฤกษศาสตร์ พืชตัวถูกเบียนให้ทรัพยากรอาหารแก่ผู้ล่า ซึ่งมีความสัมพันธ์แบบเสถียรภาพทางวิวัฒนาการกับตัวถูกเบียนคล้ายกับปรสิตภายนอกร่างกาย (ectoparasitism) พิสัยตัวถูกเบียนหมายถึงกลุ่มตัวถูกเบียนที่สิ่งมีชีวิตสามารถใช้อาศัยได้ 
ภาวะพึ่งพิงซึ่งกันและกัน.
ภาวะพึ่งพิงซึ่งกันและกันครอบคลุมความสัมพันธ์ที่เป็นไปได้แบบต่าง ๆ ระหว่างสิ่งมีชีวิต โดยมีสมรรถนะและผลต่อทั้งสองฝ่ายต่างกัน หากฝ่ายหนึ่งในความสัมพันธ์นี้มีขนาดใหญ่กว่าอีกฝ่ายหนึ่งมาก มักจะเป็นตัวถูกเบียน ในความสัมพันธ์แบบปรสิต ปรสิตจะได้ประโยชน์แต่ตัวถูกเบียนเสียประโยชน์ ในภาวะพึ่งพากัน ทั้งสองฝ่ายอยู่ร่วมกันโดยไม่ได้ไม่เสียประโยชน์ ส่วนในภาวะอิงอาศัยนั้น ทั้งสองได้ประโยชน์ 
ปรสิตส่วนใหญ่เป็นปรสิตเฉพาะช่วงหนึ่งของวงจรชีวิตเท่านั้น เมื่อเทียบปรสิตกับสิ่งมีชีวิตที่อาศัยอยู่อิสระที่ใกล้ชิดที่สุด ภาวะปรสิตมีการแสดงว่าวิวัฒนาการอย่างน้อย 233 โอกาส สิ่งมีชีวิตบางชนิดอาศัยอยู่สัมพันธ์ใกล้ชิดกับตัวถูกเบียนและเป็นปรสิตเฉพาะเมื่อสภาพสิ่งแวดล้อมเลวลงเท่านั้น 
ปรสิตอาจมีความสัมพันธ์ระยะยาวกับตัวถูกเบียน เช่นเดียวกับปรสิตในร่างกายทุกชนิด สิ่งมีชีวิตเยือนแสวงหาตัวถูกเบียนและได้รับอาหารและอย่างอื่นจากตัวถูกเบียน แต่จะไม่ฆ่าตัวถูกเบียน ในทางกลับกัน พาราซิตอยด์จะใช้ชีวิตส่วนใหญ่ในหรืออยู่บนตัวถูกเบียนตัวเดียว และสุดท้ายทำให้ตัวถูกเบียนตาย โดยมีกลยุทธ์บางส่วนคล้ายกับการล่าเหยื่อ โดยทั่วไปตัวถูกเบียนจะยังปล่อยให้มีชีวิตอยู่จนพาราซิตอยด์โตเต็มวัยและพร้อมดำเนินสู่ขั้นตอนชีวิตถัดไป ความสัมพันธ์ของสิ่งมีชีวิตเยือนกับตัวถูกเบียนอาจเป็นแบบชั่วคราวหรือมีเว้นระยะ ซึ่งอาจสัมพันธ์กับตัวถูกเบียนหลายตัว ทำให้ความสัมพันธ์มีความใกล้เคียงกับการกินพืชของสัตว์ที่อาศัยอยู่ในธรรมชาติ ความสัมพันธ์ระหว่างตัวถูกเบียนกับสิ่งมีชีวิตเยือนอาจไม่มีการสัมผัสทางกายถาวรก็ได้ ดังเช่น การเป็นนกปรสิต (brood parasite) ของนกกาเหว่า 
ตัวถูกเบียนกับปรสิต.
ปรสิตใช้กลยุทธ์เชิงวิวัฒนาการหลายอย่าง โดยกำหนดตัวถูกเบียนให้อยู่ในความสัมพันธ์หลายอย่างที่เท่า ๆ กัน ภาวะปรสิตส่อความถึงวิวัฒนาการร่วมตัวถูกเบียนกับปรสิต รวมทั้งการธำรงภาวะพหุสัณฐานของยีน (gene polymorphism) ในตัวถูกเบียน ที่ซึ่งมีการแลกเปลี่ยนระหว่างข้อได้เปรียบของการต่อต้านแก่ปรสิตและราคาอย่างโรคที่เกิดจากยีน 
ประเภทตัวถูกเบียน.
การระบุว่าตัวถูกเบียนใดเป็นตัวถูกเบียนแท้หรือตัวถูกเบียนมัธยันตร์ไม่ง่ายเสมอไป หรือบางทีอาจเป็นไปไม่ได้โดยสิ้นเชิง ทั้งนี้ วงจรชีวิตของปรสิตหลายชนิดยังไม่มีผู้ใดเข้าใจชัดเจน บางทีสิ่งมีชีวิตที่เห็นว่าสำคัญกว่าอาจมีการระบุว่าเป็นตัวถูกเบียนแท้ และการกำหนดนี้อาจดำเนินต่อมาแม้หลังพบว่าไม่ถูกต้อง ตัวอย่างเช่น ไส้เดือนน้ำ บางทีถือว่าเป็น "ตัวถูกเบียนมัธยันตร์" ของโรคว่ายหมุน (whirling disease) ในวงศ์ปลาแซลมอน แม้ว่าปรสิตมิกโซสปอเรียนสืบพันธุ์แบบอาศัยเพศในไส้เดือนน้ำก็ตาม (คือเป็นตัวถูกเบียนแท้) ในโรคพยาธิกล้ามเนื้อที่เกิดจากพยาธิตัวกลม เตัวถูกเบียนมีวัยเจริญพันธุ์ในทางเดินอาหารและตัวอ่อนในกล้ามเนื้อ ฉะนั้นจึงเป็นทั้งตัวถูกเบียนมัธยันตร์และตัวถูกเบียนแท้ในตัวเดียวกัน
เหล่านาวิกโยธินเนเธอร์แลนด์

เหล่านาวิกโยธินเนเธอร์แลนด์  เป็นส่วนเสริมของทหารราบชั้นยอดแห่งกองทัพเรือเนเธอร์แลนด์ หน่วยนี้มีความเชี่ยวชาญในการปฏิบัติการพิเศษ, ปฏิบัติการภายใต้สภาวะที่รุนแรงอย่างยิ่ง และการสงครามสะเทินน้ำสะเทินบก เหล่านาวิกโยธินเนเธอร์แลนด์เป็นกองกําลังตอบโต้เร็วที่สามารถกรีธาพลสู่สถานที่ใด ๆ ในโลกภายในสูงสุด 48 ชั่วโมง คำขวัญของพวกเขาคือ"กัวปาเตตอร์บิส" ("เท่าที่โลกกว้าง")
ประวัติ.
เหล่าได้รับการก่อตั้งเมื่อวันที่ 10 ธันวาคม ค.ศ. 1665 ในช่วงสงครามอังกฤษ-เนเธอร์แลนด์ครั้งที่สองโดยนายกรัฐมนตรีสาธารณรัฐดัตช์ โยฮัน เดอ วิตต์ และพลเรือเอก มิชีล เดอ รายเตอร์ ในฐานะกรมนาวิกโยธิน ซึ่งมีผู้บัญชาการคือวิลเลม โยเซฟ ฟอน เกห์น ชาวดัตช์ประสบความสำเร็จโดยการใช้ทหารสามัญในเรือทางทะเลในสงครามอังกฤษ-เนเธอร์แลนด์ครั้งที่หนึ่ง โดยเป็นหน่วยนาวิกโยธินยุโรปหน่วยที่ห้าที่ได้รับการก่อตัว ที่มีก่อนหน้าโดยอินฟันเตริอาเดมารินาของสเปน (ค.ศ. 1537), เหล่านาวิกโยธินโปรตุเกส (ค.ศ. 1610), ทรูปเดอมารีนของฝรั่งเศส (ค.ศ. 1622) และราชนาวิกโยธินของอังกฤษ (ค.ศ. 1664) แต่เป็นเหล่าแรกในประวัติศาสตร์มีความเชี่ยวชาญในปฏิบัติการสะเทินน้ำสะเทินบก เช่นเดียวกับสหราชอาณาจักร เนเธอร์แลนด์มีหลายช่วงเวลาที่นาวิกโยธินถูกยุบ ซึ่งเนเธอร์แลนด์อยู่ภายใต้การยึดครองหรือควบคุมของฝรั่งเศสตั้งแต่ ค.ศ. 1810 ถึง ค.ศ. 1813 หน่วยนาวิกโยธินใหม่ได้รับการตั้งขึ้นเมื่อวันที่ 20 มีนาคม ค.ศ. 1801 ในช่วงเวลาของสาธารณรัฐบาตาเวียน และเมื่อวันที่ 14 สิงหาคม ค.ศ. 1806 เหล่าแกรนาเดียร์หลวงแห่งกองทัพเรือ (Korps Koninklijke Grenadiers van de Marine) ได้รับการตั้งขึ้นภายใต้กษัตริย์ หลุยส์ โบนาปาร์ต ส่วนเหล่านาวิกโยธินเนเธอร์แลนด์สมัยใหม่ได้รับการก่อตั้งขึ้นในปี ค.ศ. 1814 โดยได้มาซึ่งชื่อปัจจุบันในปี ค.ศ. 1817
การรบแห่งเกียรติยศตามธงของเหล่านาวิกโยธินนี้ได้แก่:
ในปี ค.ศ. 1667 เหล่าได้รับการนำโดยฟาน เกนต์ ซึ่งเป็นพลเรือเอกในขณะนั้น และผู้บัญชาการคนใหม่ของพวกเขาคือพันเอก ทอมัส ดอลมาน ที่เกิดในประเทศอังกฤษ กรมนาวิกโยธินมีบทบาทสำคัญในการตีโฉบฉวยของฝ่ายดัตช์ นั่นคือ "การตีโฉบฉวยเมดเวย์" ในประเทศอังกฤษ (วันที่ 10–14 มิถุนายน) ซึ่งการรบแห่งเกียรติยศของเหล่าที่ "ชาแธม" นับเป็นหนึ่งในไม่กี่ครั้งที่หน่วยต่างชาติเคยได้รับชัยชนะในประเทศอังกฤษ ส่วนการโจมตีป้อมปราการแลนด์การ์ดใกล้กับฮาร์วิชเมื่อวันที่ 2 กรกฎาคมที่ปฏิบัติการโดยนาวิกโยธิน 1,500 นายหลังจากยกพลขึ้นบกที่วูดริชนั้น ได้ถูกกองทหารรักษาการณ์ของป้อมปราการขับไล่
นักเต้นแบกโลง

นักเต้นแบกโลงเป็นกลุ่มชนชาวกานาที่ประกอบอาชีพแบกโลงศพในเมือง ใกล้ชายฝั่งใน ตอนใต้ของประเทศกานา นอกจากนี้ยังยังได้รับการว่างจ้างให้ไปประกอบพิธีทั่วประเทศและในต่างประเทศอีกด้วย โดยพวกเขาตั้งกลุ่มขึ้นในท้องถิ่นว่า Nana Otafrija Pallbearing and Waiting Service หรือ Dada awu.
กลุ่มของพวกเขาเริ่มเป็นรู้จักในวงกว้างเมื่อบีบีซีได้เผยแพร่เรื่องราวของพวกเขาในปี พ.ศ. 2560 ต่อมาภาพการเต้นแบกโลงบางส่วนจากคลิปข่าวดังกล่าวกลายมาเป็นมีมบนอินเทอร์เน็ตในช่วงต้นปี พ.ศ. 2563 ท่ามกลางการระบาดทั่วของไวรัสโคโรนา พ.ศ. 2562–2563
ต้นกำเนิด.
กลุ่มนักเต้นแบกโลงเริ่มต้นนำโดยเบนจามิน ไอดู ซึ่งเดิมทีได้เริ่มตั้งกลุ่มรับแบกโลงศพรูปแบบปกติ ต่อมาเขามีแนวความคิดที่ใส่การเต้นรำลงไปในการแบกโลงของพวกเขา โดยเป็นการเพิ่มมูลค่าในงานของเขาขึ้นจากปกติด้วย กลุ่มนักเต้นแบกโลงนี้เริ่มที่เป็นที่รู้จักครั้งแรกในปี พ.ศ. 2560 จากรายงานข่าวของบีบีซี เวิลด์นิวส์
ในวัฒนธรรมร่วมสมัย.
ในช่วงปลายเดือนมีนาคม พ.ศ. 2563 DigiNeko ยูทูบเบอร์ได้อัปโหลดวิดีโอของกลุ่มนักเต้นแบกโลงประกอบจังหวะกับเพลง Astronomia ลงบนยูทูบ ทำให้เกิดเป็นกระแสบนอินเทอร์เน็ตอย่างมาก ต่อมาในเดือนเมษายน กลุ่มนักเต้นแบกโลงเป็นที่รู้จักในฐานะมีมตลกร้าย กล่าวคือวิดีโอจะเริ่มด้วยภาพของผู้คนกำลังจะประสบอุบัติเหตุแล้วภาพจะตัดไปยังคลิปของนักเต้นแบกโลงขณะกำลังปฏิบัติหน้าที่ (เสมือนว่าผู้ประสบเหตุในคลิปก่อนหน้าได้อยู่ในพิธีนี้แล้ว) กลายเป็นคลิปที่มีทำซ้ำ ดัดแปลง และอัปโหลดลงบนยูทูบ เรดดิต และติ๊กต๊อกเป็นจำนวนมาก โดยคลิปมักจะประกอบจังหวะกับเพลง "Astronomia" ที่แต่งโดย นักดนตรีชาวรัสเซียและรีมิกซ์โดย ดูโอ้ชาวดัตช์ แม้ในบางครั้งจะใช้เพลง "You Know I'll Go Get" โดยดีเจ Haning และ Rizky Ayuba (เป็นเพลงฉบับรีมิกซ์ของเพลง ที่แต่งโดย) หรือเพลงทรับเบิลอิสอะเฟรนด์ของเล็งกา โดยมีมนี้มักใช้เกี่ยวกับการระบาดทั่วของไวรัสโคโรนา พ.ศ. 2562–2563 ซึ่งทำให้มีมนี้เป็นที่แพร่หลายมากขึ้นอีกด้วย
ในประเทศบราซิลมีมนี้ได้กลายเป็นที่แพร่หลายจนลงบนป้ายโฆษณาขนาดใหญ่ริมถนนที่มีภาพของนักเต้นแบกโลงพร้อมข้อความประกกอบ 'stay home or dance with us' (อยู่บ้านหรือเต้นกับพวกเรา) ในเดือนพฤษภาคม ทางกลุ่มนี้ได้เผยแพร่วิดีโอพร้อมข้อความประกอบที่พวกเขาได้รับการกล่าวถึงข้างต้นเพื่อเน้นย้ำให้ผู้ชมเลือกที่จะ "อยู่บ้านหรือเต้นกับพวกเรา"
ผู้นำพรรค ในจอร์เจีย "" ได้แต่งกายด้วยชุด อันเป็น และทำวิดีโอในรูปแบบดังกล่าว 
ในเดือนพฤษภาคม พ.ศ. 2563 ดอนัลด์ ทรัมป์ ประธานาธิบดีสหรัฐ ได้แชร์วิดีโอกลุ่มนักเต้นแบกโลงฉบับที่ตัดต่อลงบนสื่อสังคมของเขาเพื่อตอบโต้การให้สัมภาษณ์ของโจ ไบเดิน ซึ่งโจเคยดำรงตำแหน่งรองประธานาธิบดีในสมัยบารัก โอบามาเป็นประธานาธิบดี และกำลังเป็นตัวแทนพรรคเดโมแครตที่เข้าชิงตำแหน่งประธานาธิบดีในการเลือกตั้งประธานาธิบดีสหรัฐ พ.ศ. 2563 โดยในวิดีโอดังกล่าว สัญลักษณ์การรณรงค์การเลือกโจถูกแปะติดกับโลงศพในคลิปนั้น
เอสเอส มายาเกวซ

เอสเอส มายาเกวซ  เป็นเรือคอนเทนเนอร์ธงสหรัฐ ที่ได้รับการจับตามองจากการถูกยึดโดยกองกำลังเขมรแดงของกัมพูชาเมื่อวันที่ 12 พฤษภาคม ค.ศ. 1975 ซึ่งส่งผลให้เกิดการเผชิญหน้ากับสหรัฐเมื่อสิ้นสุดสงครามเวียดนาม
ประวัติการขึ้นทะเบียน.
"มายาเกวซ"ได้รับการปล่อยลงน้ำครั้งแรกในเดือนเมษายน ค.ศ. 1944 ในฐานะเอสเอส "ไวต์ฟอลคอน" ซึ่งเป็นเรือขนส่งสินค้าซี2-เอส-เอเจ1 ของคณะกรรมาธิการการเดินเรือสหรัฐ ที่สร้างขึ้นโดยบริษัทต่อเรือนอร์ทแคโรไลนาของวิลมิงตัน รัฐนอร์ทแคโรไลนา
หลังจากสงครามโลกครั้งที่สอง เรือถูกขายให้กับเกรซไลน์ และเปลี่ยนชื่อเป็นเอสเอส "ซานตาเอเลียนา" โดยการค้นหาการขนส่งเมล็ดกาแฟระบบตู้สินค้าจากประเทศเวเนซุเอลา ซึ่งในปี ค.ศ. 1960 เกรซมี"ซานตาเอเลียนา" และ"ซานตาเลโอนอร์" ซึ่งเป็นเรือที่สร้างขึ้นรูปเดียวกัน ที่ทำให้ยาวขึ้นและกว้างขึ้นโดยแมรีแลนด์ชิปบิลดิงและดรายด็อกคอมพานี รวมถึงแปลงเป็นธงเรือสหรัฐครั้งแรก โดยมีความจุ 382 ตู้คอนเทนเนอร์ที่ด้านล่างและอีก 94 ตู้บนดาดฟ้า ด้วยแผนการของเกรซไลน์ทำให้ผิดหวังซ้ำแล้วซ้ำเล่าจากการต่อต้านของผู้ที่ทำงานขนของที่ท่าเรือทั้งเวเนซุเอลาและนิวยอร์ก เรือดังกล่าวถูกขายในปี ค.ศ. 1964 ไปยังซี-แลนด์เซอร์วิส ซึ่งเป็นสายงานคอนเทนเนอร์อเมริกัน และมันได้รับการเปลี่ยนชื่อเป็นเอสเอส "ซี" แล้วจึงเป็นเอสเอส "มายาเกวซ" (ตามชื่อเมืองมายาเกวซบนชายฝั่งตะวันตกของปวยร์โตรีโก) ในปี ค.ศ. 1965 ส่วนเรือที่สร้างขึ้นรูปเดียวกันของมันได้รับการเปลี่ยนชื่อเป็น"แลนด์" แล้วจึงเป็น"ปอนเซ" (ตามชื่อเมืองปอนเซบนชายฝั่งทางใต้ของปวยร์โตรีโก)
ในปี ค.ศ. 1967 ซี-แลนด์ เริ่มให้บริการตู้คอนเทนเนอร์ตามปกติภายใต้สัญญากับมิลิทารีซีทรานสปอร์ตเทชันเซอร์วิส (MSTS) เพื่อสนับสนุนกองกำลังอเมริกันในเอเชียตะวันออกเฉียงใต้ โดย"มายาเกวซ"เป็นหนึ่งในเรือซี-แลนด์ จำนวนมากที่ได้รับการจ้างงาน ส่วนปี ค.ศ. 1975 "มายาเกวซ"ทำการแล่นเรือตามเส้นทางปกติคือ ฮ่องกง – สัตหีบ ประเทศไทย – สิงคโปร์ ซึ่งในวันที่ 7 พฤษภาคม ค.ศ. 1975 ประมาณหนึ่งสัปดาห์หลังจากการล่มสลายของไซ่ง่อน "มายาเกวซ"ได้ออกจากฮ่องกงดังที่กล่าวกันว่าเป็นการเดินเรือตามปกติ
รายชื่อหน้าเฟซบุ๊กที่มีผู้ติดตามมากที่สุด

รายชื่อดังต่อไปนี้เป็นรายชื่อหน้าที่มีผู้ติดตามสูงสุด 30 รายการของบริการเครือข่ายสังคมเฟซบุ๊ก ปัจจุบันหน้าที่มีผู้ติดตามมากที่สุดคือ "เฟซบุ๊ก" มีผู้ติดตามกว่า 189 ล้านผู้ติดตาม หน้าที่มีผู้ติดตามมากที่สุดอันดับสองคือนักฟุตบอลชาวโปรตุเกส "คริสเตียโน โรนัลโด" มีผู้ติดตาม 167 ล้านผู้ติดตาม
ทั่วโลก.
ตารางดังต่อไปนี้แสดงหน้าที่มีผู้ติดตามมากที่สุด 30 รายการบนเฟซบุ๊ก โดยแสดงผู้ติดตาม ลักษณะ และประเทศต้นทาง
โมนูเมนต์แวลเลย์ 2

โมนูเมนต์แวลเลย์ 2 (เขียนตามสไตล์เป็น Monument Valley II) เป็นเกมปริศนาแนวอินดีที่ผลิตและเผยแพร่โดยอัสทูเกมส์ ซึ่งเป็นภาคต่อของ "โมนูเมนต์แวลเลย์" ที่เผยแพร่ในปีค.ศ.2014 โดยตัวเกมภาคสองสำหรับไอโอเอสถูกเผยแพร่ในเดือนมิถุนายน ค.ศ. 2017 และสำหรับแอนดรอยด์ในเดือนพฤศจิกายน ค.ศ. 2017
วิธีเล่น.
"โมนูเมนต์แวลเลย์ 2" เป็นเกมที่เสนอมุมมองไอโซเมทริกซ์ (isometric view) โดยมีเป้าหมายให้นำโรกับลูกของเธอผ่านเขาวงกตที่มีส่วนประกอบของภาพลวงตาและวัตถุที่เป็นไปไม่ได้ ผู้เล่นสามารถแตะบนหน้าจอเพื่อใหโรหรือลูกของเธอเดินไป (ขึ้นอยู่กับตอน) หรือทำให้สถาปัตยกรรมในด่านนั้นเกิดการเปลี่ยนแปลง เพื่อชนะภารกิจนั้น
การตอบรับ.
"โมนูเมนต์แวลเลย์ 2" ได้รับเสียงวิจารณ์ส่วนใหญ่ในแง่บวก บนเมทาคริติกให้คะแนนไป 83 จาก 100 คะแนน ทาง "โพลีกอน" ให้คะแนนไป 8 ต่อ 10 ทาง "เดสทรักทอยด์" ให้คะแนนไป 8 ต่อ 10 แล้วยกย่องเกมสำหรับการพัฒนาจากภาคก่อน และทางเกมซีโบให้ไป 4.5 จาก 5 ดาว อย่างไรก็ตาม เหมือนกับเกมก่อนหน้า คำวิจารณ์หลักของ "โมนูเมนต์แวลเลย์ 2" คือความสั้นของเกม
ภายในหนึ่งปี ตัวเกมถูกขายไป 3.5 ล้านฉบับ โดยมีรายได้กว่า 10.4 ล้านดอลลาร์สหรัฐ เนื่องจากตัวเกมให้โหลดฟรีในประเทศจีน ทำให้มีการดาวน์โหลดไปกว่า 30 ล้านครั้ง โดยผลรวมของเกมทั้งภาคแรกและภาคต่อมาในเดือนกันยายน ค.ศ. 2019 ถูกดาวน์โหลดไปกว่า 80 ล้านครั้ง
ตัวเกมถูกเข้าชิงสำหรับ "เกมสำหรับโทรศัพท์ดีเด่น" ในรายการ "เกมออฟเดอะเยียร์อะวอร์ด ประจำปี 2017" ของเดสทรักทอยด์ (Destructoid) และชนะรางวัลที่มีชื่อเดียวกันในรางวัลดีเด่นประจำปี 2017 ของ "IGN" แต่ทว่ายังคงเข้าชิงในสาขา "เกมปริศนาดีเด่น" และ "ศิลปะดีเด่น" ตัวเกมได้อันดับสองในสาขา "เกมปริศนาดีเด่น" ใน Reader's Choice Best of 2017 Awards ของ "เกมอินฟอร์เมอร์" "เดอะเวิร์จ" ยกให้เป็นหนึ่งใน 15 เกมที่ดีที่สุดในปีค.ศ. 2017
สุรวุธ กิจกุศล

ผู้ช่วยศาสตราจารย์ สุรวุธ กิจกุศล เกิดเมื่อวันที่ 23 ธันวาคม พ.ศ. 2503 อดีตผู้บังคับการวชิราวุธวิทยาลัย คนที่ 10
ประวัติ.
ผู้ช่วยศาสตราจารย์สุรวุธ กิจกุศล เข้าเรียนที่วชิราวุธวิทยาลัยในชั้นประถมศึกษาปีที่ 5 เลขประจำตัว 3659 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้เล่นออร์แกนอยู่ที่วงเครื่องสายสากล จนได้เป็นหัวหน้าวงเครื่องสายสากล และได้รับพระราชทานรางวัลช่วยเหลือกิจการโรงเรียนในด้านการดนตรี และได้รับพระราชทานรางวัลเรียนดี ชั้นมัธยมศึกษาปีที่ 5 ประจำปีการศึกษา 2520
เมื่อจบการศึกษาจากวชิราวุธวิทยาลัยแล้ว ได้ศึกษาต่อที่คณะนิติศาสตร์ จุฬาลงกรณ์มหาวิทยาลัย และไปศึกษาต่อในระดับปริญญาโททางกฎหมายที่ Southern Methodist University ประเทศสหรัฐอเมริกา, ประกาศนียบัตรชั้นสูงหลักสูตรการบริหารภาครัฐและกฎหมายมหาชน รุ่นที่ 1 จากสถาบันพระปกเกล้า, ประกาศนียบัตรหลักสูตรธรรมาภิบาลเพื่อการพัฒนาอุดมศึกษา รุ่นที่ 6 จากสถาบันคลังสมองของชาติ มูลนิธิส่งเสริมทบวงมหาวิทยาลัย และประกาศนียบัตรหลักสูตรนักบริหารระดับสูงเพื่อการพัฒนามหาวิทยาลัย รุ่นที่ 25 จากสำนักงานคณะกรรมการการอุดมศึกษา
ผู้บังคับการวชิราวุธวิทยาลัย.
หลังจากที่ ดร.สาโรจน์ ลีสวรรค์ ผู้บังคับการวชิราวุธวิทยาลัย ครบวาระการดำรงตำแหน่งผู้บังคับการวชิราวุธวิทยาลัย คณะกรรมการอำนวยการวชิราวุธวิทยาลัย ได้คัดเลือกให้ผู้ช่วยศาสตราจารย์สุรวุธ กิจกุศล นักเรียนเก่าวชิราวุธวิทยาลัย รุ่น 50 ดำรงตำแหน่งผู้บังคับการวชิราวุธวิทยาลัย โดย นายพลากร สุวรรณรัฐ นายกกรรมการอำนวยการวชิราวุธวิทยาลัยได้นำความขึ้นกราบบังคมทูลเพื่อขอพระบรมราชานุมัติ ต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้า ฯ พระราชทานพระบรมราชานุมัติแต่งตั้งให้ผู้ช่วยศาสตราจารย์สุรวุธ กิจกุศล ดำรงตำแหน่งผู้บังคับการวชิราวุธวิทยาลัย คนที่ 10 เมื่อวันที่ 9 มิถุนายน พ.ศ. 2559
โดยเมื่อวันที่ 24 กันยายน พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ ให้พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระอิสริยยศที่สมเด็จพระบรมโอรสาธิราชฯ สยามมกุฎราชกุมาร) เสด็จออกแทนพระองค์ ณ พระที่นั่งอัมพรสถาน พระราชวังดุสิต พระราชทานพระราชวโรกาสให้ นายพลากร สุวรรณรัฐ นายกกรรมการอำนวยการ วชิราวุธวิทยาลัย นำผู้ช่วยศาสตราจารย์สุรวุธ กิจกุศล ผู้บังคับการวชิราวุธวิทยาลัย เฝ้าทูลละอองพระบาท ถวายตัวรับราชการสนองพระเดชพระคุณในวชิราวุธวิทยาลัย และรับพระราชทานเสื้อครุยอาจารย์ สำหรับใช้ในพิธีการต่างๆของโรงเรียน
ดอนัลด์ ซักโซ

ดอนัลด์ ซักโซ (21 กุมภาพันธ์ ค.ศ. 1976 –) เป็นอดีตนักวอลเลย์บอลชายชาวอเมริกัน และเป็นอดีตสมาชิกทีมชาติสหรัฐ ในตำแหน่งตัวเชต
ประวัติ.
ซักโซเกิดและเติบโตในประเทศแอลเบเนีย เขาเป็นลูกชายของปีเตอร์ ซักโซ อดีตผู้ฝึกสอนทีมชาติแอลเบเนียชุดเยาวชน ซักโซเริ่มต้นอาชีพนักวอลเลย์บอลในประเทศแอลเบเนีย ในปี 1991-1996 เขาเป็นตัวแทนของทีมชาติแอลเบเนียชุดเยาวชนและในปี 1995-1996 เขาได้เล่นให้กับทีมชาติแอลเบเนียชุดใหญ่ ในฤดูกาล 1995/96 เขาได้ลงเล่นให้กับทีมบ้านเกิดของเขาที่สโมสรสเกินเดอร์เบอูกอร์เชอ และเขาได้เป็นผู้มีส่วนสำคัญในการพาทีมเข้ารับรางวัลชนะเลิศจากการแข่งขันแอลเบเนียวอลเลย์บอลลีก
ในปี ค.ศ. 1996 เขาได้ย้ายไปเรียนต่อที่สหรัฐโดยเขาได้ไปอาศัยอยู่ในรัฐแมสซาชูเซตส์ และหลังจากนั้นเขาได้ย้ายไปอยู่ในรัฐแคลิฟอร์เนีย ในปี ค.ศ. 1997 เขาได้เข้าเรียนที่มหาวิทยาลัยเซาเทิร์นแคลิฟอร์เนียและสำเร็จการศึกษาในปี ค.ศ. 2000 
ในปี ค.ศ. 2001 ซักโซลงแข่งให้กับทีมชาติสหรัฐ และเขาได้ย้ายไปเล่นลีกในประเทศโปแลนด์ ประเทศตุรกี และประเทศอิตาลี โดยได้ลงเล่นกับให้อักกวาปาราดีโซมอนโซบรีอันซา (ฤดูกาล 2005-06 และ 2006-07) หลังจากเขาย้ายไปยังสโมสรวอลเลย์เตรวีโซ และต่อมาในปี ค.ศ. 2013 เขาเล่นให้กับเตรนตีโนวอลเลย์ โดยเขาได้เป็นผู้มีส่วนในการพาทีมเข้าคว้าแชมป์อิตาเลียนซูเปอร์คัพ
อุทยานแห่งชาติหมู่เกาะเภตรา

อุทยานแห่งชาติหมู่เกาะเภตรา เป็นอุทยานแห่งชาติทางทะเลบริเวณช่องแคบมะละกาในภาคใต้ของประเทศไทย ครอบคลุมพื้นที่ทะเลเปิด ชายฝั่ง และหมู่เกาะรวม 30 เกาะ ทั้งทางตอนใต้ของจังหวัดตรังและทางตอนเหนือของจังหวัดสตูล อุทยานได้รับการจัดตั้งเมื่อวันที่ 31 ธันวาคม พ.ศ. 2527 นับเป็นอุทยานแห่งชาติลำดับที่ 49 และเป็นอุทยานแห่งชาติทางทะเลลำดับที่ 14 ของประเทศไทย คำว่า "เภตรา" เพี้ยนมาจากคำภาษามลายู "Pulau Petra"
พื้นที่ส่วนใหญ่ของอุทยาน ซึ่งคิดเป็นร้อยละ 94.74 เป็นทะเลเปิด เกาะที่มีขนาดใหญ่ที่สุดสองเกาะคือเกาะเภตราและเกาะเขาใหญ่ เกาะบางแห่งเป็นที่วางไข่ของเต่าทะเลและเป็นแหล่งแนวปะการังที่อุดมสมบูรณ์ นอกจากนี้ เกาะหลายแห่งยังมีถ้ำหินปูนและชายหาดเล็ก ๆ เป็นที่พักพิงชั่วคราวของเหล่าชาวประมง การเดินทางไปยังเกาะต่าง ๆ ต้องติดต่อบริษัทนำเที่ยว ส่วนการใช้เรือต้องติดต่อเจ้าหน้าที่อุทยาน
ภายในถ้ำบางแห่งของอุทยาน เป็นสถานที่ซึ่งนกสวิฟต์เล็ตเข้าไปทำรัง ถ้ำมักถูกรุกรานเพราะผู้คนเข้าไปเก็บรังนกซึ่งมีมูลค่าสูง นอกจากนี้ พื้นที่ของอุทยานยังมีความเสี่ยงต่อการรุกรานอันเนื่องจากโครงการท่าเรือน้ำลึกปากบาราในอำเภอละงู
คริสทีอัน ฟุคส์

คริสทีอัน ฟุคส์ (เกิดวันที่ 7 เมษายน ค.ศ. 1986) เป็นนักฟุตบอลชาวออสเตรียผู้เล่นในตำแหน่งแบ็กซ้ายให้กับชาร์ลอตต์ เอฟซี
ฟุคส์มาจากทีมเยาวชนของวีเนอร์น็อยชตัท (Wiener Neustadt) เขาเซ็นสัญญาอาชีพฉบับแรกในวัย 17 ปีกับสโมสรเอ็สเฟา มัทเทิร์สบวร์ค (SV Mattersburg) ในออสเตรียนบุนเดิสลีกา ต่อมาใน ค.ศ. 2008 เขาเซ็นสัญญากับโบคุม โดยในช่วงฤดูกาลหลัง ๆ เขาถูกปล่อยยืมตัวให้กับไมนทซ์ 05 ก่อนที่จะย้ายไปชัลเคอ 04ใน ค.ศ. 2011 ซึ่งเขาได้ลงเล่นในยูฟ่าแชมเปียนส์ลีก แต่ก็ประสบอาการบาดเจ็บ ต่อมาใน ค.ศ. 2015 เขาเซ็นสัญญากับเลสเตอร์ซิตี ซึ่งเขาพาทีมคว้าแชมป์พรีเมียร์ลีกได้ในฤดูกาลแรกที่ได้ลงเล่น
ฟุคส์ได้เล่นให้กับทีมชาติออสเตรียถึงหนึ่งทศวรรษ โดยเขาลงเล่นนัดแรกให้กับทีมชาติเมื่อ ค.ศ. 2006 และได้ลงเล่นรวมทั้งหมด 78 นัด กลายเป็นผู้เล่นที่ลงเล่นให้กับทีมชาติออสเตรียนมากที่สุดเป็นอันดับที่ 8 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2008 และฟุตบอลชิงแชมป์แห่งชาติยุโรป 2016 โดยเขาได้รับการแต่งตั้งให้เป็นกัปตันชั่วคราวใน ค.ศ. 2010 และเป็นกัปตันถาวรนับตั้งแต่ ค.ศ. 2012 จนกระทั่งเขาประกาศเลิกเล่นทีมชาติใน ค.ศ. 2016
เกียรติประวัติ.
ชัลเคอ 04
เลสเตอร์ซิตี
ออสเตรีย รุ่นอายุไม่เกิน 17 ปี
รางวัลส่วนตัว
รูบิน โอโคเทีย

รูบิน ราฟาเอล โอโคเทีย (เกิดวันที่ 6 มิถุนายน ค.ศ. 1987) เป็นนักฟุตบอลชาวออสเตรียในตำแหน่งกองหน้า เขาเป็นส่วนหนึ่งของทีมชาติออสเตรียชุดลุยศึกฟุตบอลชิงแชมป์แห่งชาติยุโรป 2016
โอโคเทียย้ายไปอาศัยที่ออสเตรียในวัยหกขวบ เขาเริ่มเล่นฟุตบอลอาชีพกับเอาส์ทรีอาวีน โดยได้ลงเล่นนัดแรกใน ค.ศ. 2007 และลงเล่นให้กับสโมสรมากกว่า 50 นัดก่อนที่เขาจะย้ายไปเนือร์นแบร์คในเยอรมนี และถูกปล่อยยืมตัวให้กับสโมสรซินต์-เตรยเดินในเบลเยียม ต่อมาเขาเซ็นสัญญากับชตวร์มกราทซ์ หนึ่งฤดูกาลครึ่งถัดมา เขาย้ายกลับเอาส์ทรีอาวีนและถูกปล่อยยืมตัวให้กับ SønderjyskE ในเดนมาร์ก ต่อมาใน ค.ศ. 2014 เขาเซ็นสัญญากับ1860 มึนเชิน เขายิงได้ 21 ประตูจากการลงเล่น 57 นัดให้กับมึนเชิน ก่อนที่จะย้ายไปเป่ย์จิงเอ็นเทอร์ไพรส์ในจีน
เกียรติประวัติ.
เอาส์ทรีอาวีน
ทีมชาติเยาวชน
รางวัลส่วนตัว
ซลัตกอ ยูนูซอวิช

ซลัตกอ ยูนูซอวิช ([zlâtko junǔːzoʋitɕ]; เกิดวันที่ 26 กันยายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองกลางให้กับเร็ดบุลซัลทซ์บวร์ค เขาเคยเล่นให้กับทีมชาติออสเตรียระหว่าง ค.ศ. 2006–2017 เขามีจุดเด่นในด้านการเล่นลูกฟรีคิก
ยูนูซอวิชเคยเล่นให้กับทีมชาติออสเตรียชุดเยาวชนในฟุตบอลโลกเยาวชนอายุไม่เกิน 20 ปี 2007 ซึ่งทีมชาติของเขาจบอันดับที่สี่ ต่อมาเขาได้ลงเล่นนัดแรกให้กับทีมชาติออสเตรียในเดือนมีนาคม ค.ศ. 2006 ในนัดกระชับมิตรที่พบกับแคนาดา ต่อมาใน ค.ศ. 2010 เขาได้รับรางวัลนักฟุตบอลชาวออสเตรียยอดเยี่ยมแห่งปี ต่อมาในเดือนตุลาคม ค.ศ. 2017 ยูนูซอวิชประกาศเลิกเล่นทีมชาติหลังจากที่ไม่สามารถช่วยให้ออสเตรียผ่านรอบคัดเลือกไปเล่นในฟุตบอลโลก 2018 รอบสุดท้ายได้
เสรี อิศรางกูร ณ อยุธยา

เสรี อิศรางกูร ณ อยุธยา อดีตรัฐมนตรีที่ไม่ประจำกระทรวง และรัฐมนตรีช่วยว่าการกระทรวงเกษตราธิการ ในรัฐบาลของจอมพลแปลก พิบูลสงคราม และอดีตสมาชิกสภาผู้แทนราษฎรจังหวัดบุรีรัมย์ 2 สมัย เป็นบิดาของพลเอก ธรรมรักษ์ อิศรางกูร ณ อยุธยา อดีตรองนายกรัฐมนตรี
ประวัติ.
นายเสรี อิศรางกูร ณ อยุธยา สมรสกับนางสุขใจ (ไสว) อิศรางกูร ณ อยุธยา มีบุตร 8 คน คือ นางคมขำ สุคนธวยัคฆ์ นางพูนศรี ฟอเรสเตอร์ นายวันรบ อิศรางกูร ณ อยุธยา นายอาคม อิศรางกูร ณ อยุธยา พล.อ.ธรรมรักษ์ อิศรางกูร ณ อยุธยา นางสภาศรี ฟอเรสเตอร์ นายชูกริส อิศรางกูร ณ อยุธยา และนายบรม อิศรางกูร ณ อยุธยา จากนั้นได้สมรสกับนางอุไร อิศรางกูร ณ อยุธยา โดยมียสวันต์รังษิกร อิศรางกูร ณ อยุธยา เป็นผู้สืบทอดภารกิจงานทางสังคมสงเคราะห์เเละเป็นคณะทำงานกระทรวงยุติธรรม เเละเป็นเหลนของมณี สิริวรสาร สะใภ้หลวงในรัชกาลที่ 7 สืบสายลงมาทางมณี สิริวรสาร ทางราชสกุลภาณุพันธุ์ 
เสรี ได้รับเลือกตั้งเป็นสมาชิกสภาผู้แทนราษฎรจังหวัดบุรีรัมย์ ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเมื่อวันที่ 13 มิถุนายน พ.ศ. 2493 ได้รับแต่งตั้งเป็นรัฐมนตรี ในรัฐบาลของจอมพลแปลก พิบูลสงคราม และในเดือนกันยายนได้รับแต่งตั้งเป็รัฐมนตรีช่วยว่าการกระทรวงเกษตราธิการ กระทั่งพ้นจากตำแหน่ง เมื่อวันที่ 29 พฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง
นายเสรี นับว่าเป็นรัฐมนตรีคนแรกของจังหวัดบุรีรัมย์
และเขาได้รับเลือกตั้งครั้งที่สอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
นายเสรี เสียชีวิตในปี พ.ศ. 2537
มาร์ทีน ฮาร์นิค

มาร์ทีน ฮาร์นิค (เกิดวันที่ 10 มิถุนายน ค.ศ. 1987) เป็นนักฟุตบอลชาวออสเตรีย ปัจจุบันเล่นในตำแหน่งกองหน้าหรือปีกขวาให้กับฮัมบัวร์เกอร์ เอ็สเฟา โดยยืมตัวจากแวร์เดอร์เบรเมิน
ฮาร์นิคเกิดในเยอรมนี แต่เลือกเล่นให้กับทีมชาติออสเตรีย แม้ว่าเขาจะไม่เคยอาศัยอยู่ในออสเตรียเลยก็ตาม เขาลงเล่นนัดแรกให้กับทีมชาติในนัดที่เสมอกับเช็กเกียที่สนามกีฬาแอ็นสท์ ฮัพเพิลเมื่อวันที่ 22 สิงหาคม ค.ศ. 2007 โดยเขาเป็นผู้ทำประตูตีเสมอในนาทีที่ 78 ต่อมาเขาถูกเรียกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2008 แม้ว่าเจ้าภาพร่วมอย่างออสเตรียจะตกรอบแบ่งกลุ่ม แต่ตัวเขาก็ได้ลงเล่นในรอบแบ่งกลุ่มครบทุกนัด
เควิน วิมเมอร์

เควิน วิมเมอร์ ([ˈkɛvɪn ˈvɪmɐ]; เกิดวันที่ 15 พฤศจิกายน ค.ศ. 1992) เป็นนักฟุตบอลชาวออสเตรียผู้เล่นในตำแหน่งเซ็นเตอร์แบ็กให้กับรัวยาแล็กแซลมูครง (ยืมตัวจากสโตกซิตีในแชมเปียนชิป) และทีมชาติออสเตรีย
วิมเมอร์เริ่มต้นอาชีพกับสโมสรลัสค์ ต่อมาเขาได้ย้ายไปเคิลน์ในเดือนมิถุนายน ค.ศ. 2012 ต่อมาในฤดูกาล 2013–14 เขาช่วยให้เคิลน์เลื่อนชั้นจากซไวเทอบุนเดิสลีกากลับสู่บุนเดิสลีกาได้สำเร็จโดยทั้งฤดูกาลทีมเสียประตูเพียง 20 ลูก หลังจากหนึ่งฤดูกาลบนลีกสูงสุดของเยอรมัน วิมเมอร์ได้ย้ายไปทอตนัมฮอตสเปอร์ในพรีเมียร์ลีก ด้วยค่าตัว 4.3 ล้านปอนด์ อย่างไรก็ตาม เขาสอดแทรกเป็นตัวจริงภายใต้การคุมทีมของเมาริซิโอ โปเชติโน ได้อย่างยากลำบาก เพราะผู้เล่นในตำแหน่งเดียวกันอย่างโทบี อัลเดอร์ไวเรลด์ และยัน เฟอร์โตงเงิน ต่างก็ทำผลงานได้ดีทั้งคู่ หลังจากสองฤดูกาลที่ลอนดอนเหนือ เขาได้ย้ายไปสโตกซิตีในเดือนสิงหาคม ค.ศ. 2017 ด้วยค่าตัว 18 ล้านปอนด์ เขาถูกปล่อยยืมตัวให้กับฮันโนเฟอร์ 96ในฤดูกาล 2018–19 และรัวยาแล็กแซลมูครงในฤดูกาล 2019–20
วิมเมอร์ได้ลงเล่นนัดแรกให้กับทีมชาติออสเตรียเมื่อวันที่ 15 พฤศจิกายน ค.ศ. 2013 ในนัดกระชับมิตรที่เขาลงเล่นเป็นตัวสำรองแล้วเอาชนะสหรัฐไปได้ 1–0
นักร้องสองไมค์

นักร้องสองไมค์ เป็นรายการประกวดร้องเพลง ที่เปิดโอกาสให้บุคคลไม่จำกัดเพศและอายุ การศึกษา และอาชีพ เข้ามาร่วมร้องเพลงกับศิลปินชื่อดังของประเทศในทุก ๆ แนวเพลง ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยออกอากาศมาแล้ว 2 ซีซั่น
รูปแบบรายการ.
ผู้เข้าแข่งขันจะต้องร้องเพลงร่วมกับศิลปินทั่วประเทศทุก ๆ แนวเพลง จำนวน 10 ชุด ชุดละ 3 คน รวม 30 คน โดยที่ศิลปินจะเตรียมเพลงมาให้ผู้เข้าแข่งขัน หากผู้เข้าแข่งขันสามารถผ่านด่านศิลปินได้ทั้ง 30 คน จะได้รับถ้วยรางวัลจากรายการนักร้องสองไมค์กลับบ้านไป
ซีซั่นที่ 1.
ในแต่ละรอบ กรรมการและศิลปินที่ร่วมร้องเพลงกับผู้เข้าแข่งขันจะมีคะแนนให้คนละ 10 คะแนน รวม 3 คน เป็นคะแนนสูงสุด 30 คะแนน หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 5,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 50,000 บาท และยังได้แข่งขันต่อเช่นกัน
ซีซั่นที่ 2.
เป็นรูปแบบการแข่งขันที่เรียกว่า "คูณสาม" จะมีหัวหน้าคณะกรรมการ คือ หนึ่ง - จักรวาร เสาธงยุติธรรม มาเป็นกรรมการตัดสินหลักทั้งซีซั่น โดยคะแนนจะมาจากคะแนนของหนึ่งและศิลปิน 2 ท่านที่ไม่ได้ร่วมร้องเพลงกับผู้เข้าแข่งขันในแต่ละรอบภายในศิลปินชุดเดียวกัน รวม 10 คะแนน ซึ่งหลังจบ 1 ชุด หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 10,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 40,000 บาท (มาจากเงินรางวัลสะสม 10,000 บาทเดิม บวกกับเงินรางวัลโบนัสอีก 30,000 บาท) และยังได้แข่งขันต่อเช่นกัน
การประท้วงกรณีจอร์จ ฟลอยด์

การประท้วงกรณีจอร์จ ฟลอยด์  เป็นกลุ่มการประท้วงและจลาจลที่กำลังดำเนินอยู่ เพื่อตอบโต้การใช้ความรุนแรงของตำรวจสหรัฐและคตินิยมเชื้อชาติ เริ่มต้นจากการประท้วงระดับท้องถิ่นในเขตมหานครมินนีแอโพลิส–เซนต์พอล รัฐมินนิโซตา ก่อนที่จะแพร่กระจายไปทั่วสหรัฐและทั่วโลก การประท้วงนั้นเริ่มต้นขึ้นในมินนีแอโพลิสเมื่อวันที่ 26 พฤษภาคม พ.ศ. 2563 หลังชายผิวดำชื่อ จอร์จ ฟลอยด์ เสียชีวิตเนื่องจากเดริก ชอวิน ตำรวจเมืองมินนีแอโพลิส (เอ็มพีดี) กดเข่าลงบนคอของฟลอยด์เป็นเวลา 8 นาที 46 วินาที ระหว่างการจับกุมฟลอยด์ในคืนก่อนหน้า
ในการประท้วงที่สถานีตำรวจมินนีแอโพลิส เขต 3 ผู้เดินขบวนได้ปะทะกับเจ้าหน้าที่ตำรวจซึ่งใช้แก๊สน้ำตาและกระสุนยาง ในวันที่ 27 พฤษภาคม ชายคนหนึ่งถูกยิงจนเสียชีวิตโดยเจ้าของโรงรับจำนำที่คิดว่าชายผู้นั้นกำลังขโมยของ และกระจกหน้าต่างของสถานีตำรวจเขต 3 ได้ถูกทุบทำลาย ร้านค้าหลายร้านถูกบุกทำลาย ปล้น และวางเพลิง
เป็นเวลาหลายวันหลังการเสียชีวิตของฟลอยด์ ผู้ประท้วงหลายร้อยคนได้มาชุมนุมที่ทางเข้าบ้านของชอวิน (ตำรวจผู้วางเข่าบนคอฟลอยด์) ทำให้มีเจ้าหน้าที่ตำรวจเข้ามาควบคุมเหตุการณ์ ต่อมาในวันที่ 28 เจคอบ เฟรย์ นายกเทศมนตรีเมืองมินนีแอโพลิส ได้ประกาศสถานการณ์ฉุกเฉิน และทิม วอลซ์ ผู้ว่าการรัฐมินนิโซตา ได้ร้องขอเจ้าหน้าที่จากกองกำลังป้องกันชาติมินนิโซตาจำนวน 500 นายเข้ามาประจำการ ไม่เกินเช้าวันถัดมา ธุรกิจร้านค้าต่าง ๆ ในมินนีแอโพลิส–เซนต์พอลได้ถูกปล้นและทำลายเพิ่มอีก เจ้าหน้าที่ตำรวจมินนีแอโพลิสในอาคารสถานีตำรวจเขต 3 พยายามสกัดกั้นผู้ประท้วงโดยใช้แก๊สน้ำตา แต่ต่อมาในเวลาประมาณห้าทุ่ม ผู้ประท้วงได้บุกเข้าไปในอาคารสถานีและจุดไฟเผาอาคารหลังจากที่ทุกคนได้อพยพออกมาจากอาคารแล้ว การประท้วงยังคงดำเนินต่อไปในวันที่ 30 ทิม วอลซ์, เจคอบ เฟรย์ และเมลวิน คาร์เตอร์ นายกเทศมนตรีเมืองเซนต์พอล ได้ประกาศเคอร์ฟิว ประธานาธิบดีดอนัลด์ ทรัมป์ ได้ยืนยันกับวอลซ์ว่า กองกําลังป้องกันชาติพร้อมเข้าช่วยเหลือในเหตุการณ์หากจำเป็น
ณ วันที่ 31 มีการประท้วงพร้อมกันในมากกว่า 100 เมืองในสหรัฐและนอกสหรัฐ เพื่อเรียกร้องความยุติธรรมให้กับฟลอยด์ พร้อมทั้งเป็นการชี้ให้เห็นถึงปัญหาการใช้ความรุนแรงของตำรวจในสหรัฐ เมืองสำคัญที่มีการประท้วง เช่น แอตแลนตา, บอลทิมอร์, เบอร์มิงแฮม, บอสตัน, ชาร์ลอตต์, ชิคาโก, โคลัมบัส, แดลลัส, เดนเวอร์, ดีทรอยต์, ฟอร์ตลอเดอร์เดล, ฮิวส์ตัน, อินเดียแนโพลิส, แจ็กสันวิลล์, แคนซัสซิตี, ลาสเวกัส, ลอสแอนเจลิส, ลุยส์วิลล์, ไมแอมี, มอนทรีออล, แนชวิลล์, นิวออร์ลีนส์, นครนิวยอร์ก, ฟิลาเดลเฟีย, ฟีนิกซ์, พิตต์สเบิร์ก, พอร์ตแลนด์ (รัฐออริกอน), ริชมอนด์ (รัฐเวอร์จิเนีย), ซอลต์เลกซิตี, ซานฟรานซิสโก, ซีแอตเทิล, แทมปา, โทรอนโต, ทัลซา, แวนคูเวอร์, วอชิงตัน ดี.ซี. เป็นต้น ในเมืองสำคัญอย่างน้อย 12 เมืองได้มีการประกาศเคอร์ฟิวในเย็นวันที่ 30 พฤษภาคม นับตั้งแต่การเริ่มประท้วงจนถึงคืนวันที่ 31 มีผู้ถูกจับกุมอย่างน้อย 4,400 คน
น้อม เกตุนุติ

พลตรี น้อม เกตุนุติ (พ.ศ. 2441 – พ.ศ. 2513) เป็นอดีตรัฐมนตรีไม่ประจำกระทรวง รัฐมนตรีช่วยว่าการกระทรวงกลาโหม รัฐมนตรีช่วยว่าการกระทรวงเกษตราธิการ ในรัฐบาลของนายควง อภัยวงศ์ 3 สมัย เป็นรัฐมนตรีช่วยว่าการกระทรวงเกษตราธิการ และรัฐมนตรีช่วยว่าการกระทรวงสาธารณสุข ในรัฐบาลของจอมพลแปลก พิบูลสงคราม 2 สมัย เป็นอดีตสมาชิกสภาผู้แทนราษฎรประเภทที่สอง 7 สมัย อดีตสมาชิกคณะราษฎร
ประวัติ.
น้อม เกตุนุติ เป็นบุตรอำมาตย์โท พระภักดีนุรักษ์ (จีน เกตุนุติ) ซึ่งเป็นผู้ได้รับพระราชทานนามสกุล "เกตุนุติ" น้อมเป็นน้องชาย พันเอก หลวงเกตุนุติสงคราม (นพ เกตุนุติ) เกิดเมื่อวันที่ 25 เมษายน พ.ศ. 2441 จบโรงเรียนนายร้อยทหารบก เมื่อ พ.ศ. 2463 แรกรับราชการประจำกรมทหารบกม้ากรุงเทพ เป็นผู้บังคับกองร้อยที่ 1 กรมทหารม้าที่1 รักษาพระองค์ เคยดำรงตำแหน่งสำคัญ คือ ผู้บังคับกองพันทหารม้าที่ 1 รักษาพระองค์
น้อม เกตุนุติ เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ
น้อม เกตุนุติ ได้รับแต่งตั้งเป็นสมาชิกสภาผู้แทนราษฎรประเภทที่ 2 ตั้งแต่ในสภาผู้แทนราษฎรไทย ชุดที่ 1 จนถึงสภาผู้แทนราษฎรไทย ชุดที่ 7 รวมทั้งสิ้น 7 สมัย
ในปี พ.ศ. 2489 น้อม ได้รับแต่งตั้งเป็นรัฐมนตรี ในรัฐบาลของนายควง อภัยวงศ์ แต่ก็ทำหน้าที่ได้เพียง 50 วันก็ต้องสิ้นสุดการทำหน้าที่ลงเนื่องจากรัฐบาลแพ้การลงมติในสภาผู้แทนราษฎร กรณีร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 (พ.ร.บ.ปักปัายข้าวเหนียว) เขาได้รับแต่งตั้งอีกครั้งในปี พ.ศ. 2490 เป็นรัฐมนตรีช่วยว่าการกระทรวงกลาโหม ในรัฐบาลของนายควง อภัยวงศ์ และเป็นรัฐมนตรีช่วยว่าการกระทรวงเกษตราธิการ ในรัฐบาลคณะต่อมา และเมื่อนายควง อภัยวงศ์ ลาออกจากตำแหน่งนายกรัฐมนตรี ส่งผลให้จอมพลแปลก พิบูลสงคราม ขึ้นดำรงตำแหน่งนายกรัฐมนตรีแทน และน้อม ก็ได้รับแต่งตั้งเป็นรัฐมนตรีช่วยว่าการกระทรวงเกษตราธิการอีกสมัย
และเป็นรัฐมนตรีช่วยว่าการกระทรวงสาธารณสุขในคณะรัฐมนตรีชุดต่อมา
น้อม ถึงแก่กรรมเมื่อวันที่ 12 พฤษภาคม พ.ศ. 2513